Diari Oficial de la Generalitat Valenciana


Sumari del DOGV 9083, del 13-05-2021 (2021/5044)

RESOLUCIÓ de 7 de maig de 2021, de la directora gerent de Ferrocarrils de la Generalitat Valenciana, per la qual s'anul·la parcialment la Resolució del director gerent de data 19 de gener de 2021, per la qual es donava a conéixer la relació de persones que havien superat les proves selectives i estaven en disposició d'obtindre plaça en els processos selectius realitzats per la convocatòria per a la cobertura dels llocs de treball corresponents a les ofertes d'ocupació pública dels anys 2017, 2018 i 2019.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9083

Data del DOGV
:   13-05-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/5044


Data del document
:   07-05-2021

Organisme emissor
:   Ferrocarrils de la Generalitat Valenciana

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 7 de maig de 2021, de la directora gerent de Ferrocarrils de la Generalitat Valenciana, per la qual s'anul·la parcialment la Resolució del director gerent de data 19 de gener de 2021, per la qual es donava a conéixer la relació de persones que havien superat les proves selectives i estaven en disposició d'obtindre plaça en els processos selectius realitzats per la convocatòria per a la cobertura dels llocs de treball corresponents a les ofertes d'ocupació pública dels anys 2017, 2018 i 2019. [2021/5044]  
En data 14 de febrer de 2020, el director gerent de Ferrocarrils de la Generalitat Valenciana (d'ara en avant FGV) va dictar una resolució per a la publicació de les bases dels processos selectius per a la cobertura dels llocs de treball corresponents a les ofertes d'ocupació pública (d'ara en avant OOP) dels anys 2017, 2018 i 2019. Aquesta resolució va ser publicada en el DOGV número 8571, de 28.02.2020, amb la referència 2020/1521.  
En data 19 de gener de 2021, el director gerent de Ferrocarrils de la Generalitat Valenciana va dictar una resolució per la qual es va donar a conéixer la relació de persones que van superar les proves selectives trobant-se en disposició d'obtindre plaça en els processos selectius realitzats per la convocatòria per a la cobertura dels llocs de treball corresponents a les ofertes d'ocupació pública dels anys 2017, 2018 i 2019. Aquesta resolució va ser publicada en el DOGV de 21 de gener, número 9002.  
De conformitat amb l'article 9 de la Resolució de data 14 de febrer de 2020, publicada en el DOGV número 8571, de 28.02.2020, amb la referència 2020/1521, correspon a l'òrgan tècnic de selecció el control del procés selectiu, l'aplicació en interpretació de les bases d'aquest, la validació dels aspectes que puguen ser encomanats a col·laboradors i/o a empreses expressament contractades per a dur a terme determinades parts del procés, la validació i signatura de les llistes, la presa de decisions tendents al fet que el procés arribe a terme segons les premisses d'aplicació i el trasllat a la Direcció d'FGV de tota la informació que aquesta precise per a emetre i publicar les resolucions pertinents. Aquest òrgan estarà actiu fins a la publicació de les llistes definitives del procés selectiu.  
L'apartat cinqué de l'article 8 de la Resolució de data 14 de febrer de 2020, del director gerent de Ferrocarrils de la Generalitat Valenciana, per la qual s'informa de la publicació de les bases de la convocatòria del procés selectiu per a la cobertura dels llocs de treball corresponents a les ofertes d'ocupació pública dels anys 2017, 2018 i 2019, preceptua que si durant el procés d'incorporació als llocs de treball, els qui integren el llistat de persones que obtenen plaça no pogueren ocupar-les per comprovar FGV alguna irregularitat documental (i en aquest cas seria eliminada del procés), se seguirà l'ordre de puntuació dels aspirants de les llistes de persones que han superat el procés selectiu però no han obtingut plaça per a cridar els següents, fins a aconseguir la cobertura dels llocs, llevat que s'esgotaren abans totes les persones aspirants que van superar el procés selectiu. De tot això, si és el cas, se'n donarà la deguda publicitat per la Direcció d'FGV mitjançant la publicació en el DOGV.  
Per part de la Direcció de Persones i Talent d'FGV es comunica a aquesta gerència en data 30 d'abril de 2021 l'existència d'errors en la baremació dels aspirants a determinats llocs d'atenció al client, en la resolució de l'oferta d'ocupació pública de data 19 de gener de 2021, per la qual es va donar a conéixer la relació de persones que van superar les proves selectives i estaven en disposició d'obtindre-hi plaça. En concret, els errors se circumscriuen als llocs d'agent d'estacions, cap d'estació OAV i agent USI Alacant.  
A aquest efecte, pertoca la regularització parcial dels llistats que consten en aquesta resolució, de conformitat amb l'article 47.1.a de la Llei 39/2015, d'1 d'octubre, del procediment administratiu comú de les administracions públiques, en concordança amb l'article 51 del mateix text legal.  
En virtut de tot això, aquesta gerència, fent ús de les facultats que té atribuïdes com a màxim responsable de la Direcció, resol:  
  
Primer  
Anul·lar parcialment la Resolució de 19 de gener de 2021 (DOGV 21 de gener, número 9002) i deixar sense efecte els llistats d'assignació de places dels processos d'agent d'estacions, cap d'estació OAV i agent USI Alacant, i conservar i donar plena validesa als llistats de la resta de processos selectius.  
  
Segon  
Traslladar la present resolució a la Direcció de Gestió de Persones i Talent a fi que acorde la reactivació de l'òrgan tècnic de selecció per a executar la revisió parcial disposada en la present resolució. Tot això de conformitat amb l'article 9 de la Resolució de data 14 de febrer de 2020, publicada en el DOGV número 8571, de 28.02.2020, amb la referència 2020/1521.  
Així mateix, la Direcció de Persones i Talent haurà d'ordenar tot allò que siga necessari per a donar la deguda publicitat a la present resolució.  
La present resolució tindrà els efectes que corresponguen, d'acord amb les seues característiques i naturalesa, a partir de l'endemà de la publicació. Contra aquesta resolució, que posa fi a la via administrativa, podrà interposar-se un recurs contenciós administratiu, en el termini de dos mesos comptats des de l'endemà de la publicació. Potestativament, s'hi podrà interposar un recurs de reposició davant del mateix òrgan que l'ha dictada, en el termini d'un mes comptat des de l'endemà de la publicació.  
  
València, 7 de maig de 2021.- La directora gerent de Ferrocarrils de la Generalitat Valenciana: Anaïs Menguzzato García.